Folketing
2004-11-26

november, nemlig at man ikke skal ændre ordningen, vil ministeren så bare læne sig tilbage og sige, at det er der ikke noget at gøre ved, eller vil ministeren støtte vores forslag? (Kort bemærkning). Familie- og forbrugerministeren (Henriette Kjær): Jeg synes, fru Lotte Bundsgaard har et stort problem med at skelne imellem det at have sympati for noget og synes, at et forslag kan være en god idé, og det at få lavet en helt konkret aftale om det. Der er altså den proces, man skal igennem, selv om det selvfølgelig kræver noget tålmodighed, og det kan være svært at tøjle sin utålmodighed, når man selv synes, man har en rigtig god idé og derfor foreslår noget, man mener der er behov for. Jeg er ganske enig i, at omsorgsdage er noget, som vi alle sammen herinde synes er en god idé, og noget, der er behov for.